Familia Cim
Familia Cim sive Qīng (清朝 Qīng cháo, Ch'ing ch'ao; Mandshurice: ᡩᠠᡳᠴᡳᠩ ᡤᡠᡵᡠᠨ Daicing gurun; Mongolice: Манж Чин Улс), familia quoque Tartaro-Sinica vocata, fuit ultima Sinae regnatrix domus, cuius imperatores 1644 usque ad 1912 regnarunt (cum brevi refectione abortiva anno 1917). Ea Domui Mim substituit et a Republica Sinensi substituitur. Condita est domus ab Aisin Gioro, gente Jurcheniana, in regione nunc Mandshuria in Sina septentrionali et occidentali appellata.